Fennpfuhl

Fennpfuhl er en ortsteil i bydelen Lichtenberg i Berlin. Navnet er avledet av boligområdet og vannet med samme navn (Pfuhl, tysk for pøl). Fennfpuhl ble etablert som ortsteil i 2001 og er den orsteil i Berlin med nest høyest befolkningstetthet, bare overgått av Friedenau.

Området Fennpfuhl lå mellom 1945 og 1989 i Øst-Berlin. Da området skulle utbygges ble det i 1956/57 utlyst en arkitektkonkurranse der også vesttyske arkitekter fikk delta.Der Spiegel Besøkt 1. april 2012 Konkurransen ble vunnet av Ernst May fra Hamburg, men utbyggingen ble av ukjente grunner utsatt. 

Blant de første oppførte boligblokker var et eksperimentbygg fra 1961, kalt P2 (P for bærevegger parallelt med fasaden og 2 for antall oppganger i samme bygning). P2 ble siden bygget over store deler av DDR. Bygningen i Erich-Kuttner-Straße 9–15 er vernet som kulturminne.Minnesmerker i BerlinBesøkt 1. april 2012

En storstilt utbygging startet i 1972 og det ble innenfor dagens Fennpfuhl oppført boliger for 50 000 mennesker. Det store arbeidet som etter murens fall, ble satt igang med å renovere alle leilighetene, var ferdig i 2001. 

I 1976 ble flere gater oppkalt etter kommunistiske ledere som Hồ Chí Minh, Lenin og franskmannen Jacques Duclos. Etter vedtak i Berlins senat i 1992 fikk gatene sine opprinnelige navn tilbake. 
 Bildegalleri 

 Referanser 

 Eksterne lenker 

 Bydel Lichtenberg: Fennpfuhls historie Besøkt 1. april 2012

Kategori:Lichtenberg